Den+siste+tidens+utvikling+og+fremtidsmulighetermadagaskar

Utviklingen de senere årene (og litt historie)
I perioden 1975 – 2002 ble Madagaskar styrt av Didier Ratsiraka. Han var selverklært kommunist, og brukte i perioden frem til 1990 tallet mest tid på å bygge gigantiske underjordiske bomberom til seg selv og sin familie, i redsel for atomkrig. Det skal også sies at han etter hvert som de økonomiske tilstandene i landet gikk fra dårlig til verre, ble desperat og prøvde på å innføre en slags form for markedsøkonomi, uten særlig suksess. Etter i overkant av 25 år ved makten ble han i 2002 byttet ut med forretningsmannen Marc Ravalomanana. Ravalomanana gjorde kjapt det han kunne for å renske opp i systemet, og fra 2002 – 2009 opplevde Madagaskar en av sine beste perioder på lang tid. Presidenten gjorde kampen mot fattigdom til sin fanesak og sa at ”tiden var kommet for å satse på tiltak som berører folks dagligliv”. Med dette la han også frem femårsplanen Madagascar Action Plan (MAP) som inneholdt 8 tiltaksområder: Et ansvarlig styresett, veier og annen infrastruktur, utdanning, landbruksutvikling og grønn revolusjon, helse, familieplanlegging og kamp mot Hiv/Aids, høy vekstøkonomi, miljøvern og nasjonal solidaritet

Med dette skulle fremtiden i utgangspunktet se mer eller mindre lys ut for Madagaskar, men så i 2009, brøt det på nytt ut uroligheter i landet, og Andry Rajoelina tilrev seg makten ved et kupp. Han er i etterkant blitt kritisert av både FN, EU og Afrika Unionen for måten maktovertagelsen skjedde på. FNs generalsekretær Ban Ki-moon har også gått ut og sagt at han er ”alvorlig bekymret over utviklingen og fremtidsutsiktene på Madagaskar”.

Muligheter i fremtiden
Det mest påfallende ved Madagaskar er den unike naturen. Derfor er turisme en mulig fremtidig inntektskilde. De senere årene har turismen økt, men det skjer stadig hendelser som gjør det mindre lukrativt å reise. I 2002 var det mye uenighet omkring et presidentvalg, to sider hevdet at de hadde vunnet. Dette førte til sammenstøt og uroligheter noe som er dårlig markedsføring av Madagaskar som turistland. I 2008 ble øya rammet av tre sykloner på kort tid, og store deler av det lille som var av samferdselsnett og infrastruktur ble helt eller delvis ødelagt. Siden Madagaskar ligger utsatt til ute i havet er ikke dette uvanlig. For rikinger fra vesten som er vant til 8-felts motorveger er det lite fristende å dra til land der asfaltveiene ser ut som steinrøyser.